DE HOMINIS MAMMALIUMQUE CUTE 261 



canaliculos cellularum esse productiones per quas cellulae inter 

 se conjuactae sunt, velati dicam. 



Juxta recentes explorationes Kanvieri, cellulae Strati Mal- 

 pighii non sunt omnino distinctae, ut hactenus existimaverant; 

 conjunctae sunt per fìbras protoplasmicas omnibus communes. 



Ex quibus unaquaeque non ex sutura duorum filamentorum 

 continuorum constat, atque nodulus qui eorum mediam partem 

 occupat suturae vestigium haud est, velut Bizzozerius affirmavit, 

 neque impositionis veluti Lottus contendit, sed organum elasti- 

 cum quod permittit facilem dilationem spatiorum designatorum 

 ad circuitum humorum nutribilium inter corporis mucosi cellulas. 



Hac vero de causa quod cellulae permixtae sunt et suis di- 

 lationibus non conjunctae, earum limites argento absorptione de- 

 cerni haud possunt, ac dissociatione eas disj ungere arduum est. 



Si quis acidi osmici injectione in vasa utetur dermatis stra- 

 tum papillare, cellularum epithelialium prima serie circumscri- 

 ptum manifesti apparebit. 



Hae cellulae in latore strati papillaris appendices vel den- 

 ticulos simplices aut ramosos habent, qui conjuncti sunt cum 

 totidem similibus telae dermatis. Ita ut constituant inter stra- 

 tum papillare atque stratum Malpighii adhaesionem solidissimam. 



Hi denticuli aequales sunt eis qui earumdem cellularum in 

 parietibus atque marginibus inveniuntur, quibusque congruunt. 



Si secundam ac tertiam cellularum seriem earumque rela- 

 tiones examinamus, dentes vicissim conjunctos haud esse vide- 

 bimus. 



Nam inter eos substantia existit cui refractionis vis diversa 

 est ab ea quae dentes ipsos format. 



Juxta recentia studia, Kleini praecipue, substantia cellula- 

 rum epithelialium stratorum inferiorum mediorumque Malpighii 

 reticuli, densam retem intracellularem aliamque intranuclearem 

 format. 



Cutis tinctura in communibus strati mucosi cellulis sedem 

 habet, quarum inter nuclea materia colorata deponitur, minu- 

 tim granosa ejusdemque naturae, vel pigmenti propria grana. 



Cellulae profundae semper pigmenti ditiores. 



A varia copia pigmenti in cellulis, atque a frequentia stra- 

 torum cellularum pigmenti repletarum, originem ducit varius 

 color generis humani. 



